Me Against the World
Me Against the World (ქართ. მე მსოფლიოს წინააღმდეგ) — ამერიკელი რეპერ ტუპაკ შაკურის მესამე სტუდიური ალბომი, რომელიც გამოიცა 1995 წლის 14 მარტს. ალბომი იწერებოდა 1993-1994 წლებში. დისკმა დიდი გავლენა იქონია ბევრი რეპერის აზროვნებაზე, თავისი დევიზით „დასაკარგი არაფერია“. მუსიკალურად ალბომი შეიცავს სოულის ელემენტებს და უფრო ახლოს არის შემდეგ სტუდიურ ნამუშევართან All Eyez on Me, ვიდრე ტუპაკისათვის მანამდე დამახასიათებელი მძიმე რიტმით გაჯერებულ ჩანაწერებთან. ალბომის გამოშვებისას შაკური გაუპატიურების ბრალდებით იჯდა ციხეში და პირველად მუსიკის ისტორიაში ჩარტების სათავეში მოექცა ნამუშევარი, რომლის შემქმნელიც დაპატიმრებული იყო. ალბომის წარმატება ყველაზე მეტად განაპირობა მასში შესულმა Dear Mama-მ. ალბომი ითვლება ყველა დროის ერთ-ერთ გავლენიან რეპ ჩანაწერად . მას 1996 წლის Soul Train-ის მუსიკალურ ცერემონიაზე საუკეთესო რეპ ალბომის ჯილდო მიენიჭა.